  Виталий Пронин Синэз вандо, сюлме йӧто удмурт кылэ кырыж берыктэм ялонъёс, магазин но остановка нимъёс.Кинлы кельшоз меда, «Тӧдьы куака» транспорт дугдылонэз «Тӧ ди Куака» нимазы ке? Ижысь Металлургъёслэн городоказы сыӵеез но вал. Зэм, янгышъёссы понна пыкылэмен валче табличкаез воксё басьтӥзы. Нош Дун-чылкыт Михаиллэн собораз пырон ӧс доры эшшо но мудронгес табличка ошемын: «Улосвыл йӧсо архитектура синпельмет «Дун-Чылкыт Михаиллы сӥзем собор» Кунэн утьыны чакламын. Та синпельметэз изъянтӥсьёс катрадлыкъя кулкутоно луо».Нациосын ужан политикая министрлэн воштӥсез Павел Орлов шуиз вал: янгышъёс трос, ваньзэ асьмеос адӟыса ум вуиське, ойдолэ газетэн валче ужаломы. Кызьы шонер кулэ, озьы берыктомы но ялонъёсты но табличкаосты, нимъёсты тупатомы. Но ведь министерство бордын нимысьтыз ужа нимкылъёсъя но шонер гожъяськонъя комиссия. Матысь дыре со люкаськыны кулэ. Министерствоысь валтӥсь специалист-эксперт Елизавета Ложкина шуэ:- Куддыръя магазинъёс асьсэ тодэмзыя нимзэс удмурт каро, дӥнямы уг ик вазисько. Вазиськисьёсызлы берыктонэн юрттӥськомы. Туж шуг кыл ӧвӧл ке, 3 кузя кенешиськомы. Ӵемысь валче ужаськомы Удмурт кун университетысь дышетӥсен, филология наукаосъя кандидатэн Виктор Шибановен. Мон туж шумпотысал, со янгышъёс ӧй луысалзы ни ке. Шекъёсты адӟисьёсты меӵак монэным герӟаськыны курисько. Телефонэ 8(3412) 68-77-98. Тупатском но тупатскыны юрттом.Елена Сараматова Туспуктӥз Александр Бикузин Теги: удмурткыл ужпум  